Den store, hvite flokk, å se  
som tusen berge full av sne  
med skog omkring  
av palmesving,  
for tronen, - hvem er de?  
Det er den helteskare som  
fra verdens store trengsel kom  
og har seg todd\*  
i Lammets blod  
til himlens helligdom.  
Der holder de nå kirkegang  
med uopphørlig jubelklang  
i høye kor,  
hvor Gud han bor  
blant alle englers sang.

Her gikk de under stor forakt,  
men se dem nå i deres prakt  
for tronen stå  
med kronen på  
i himlens prestedrakt!  
Sant er det, i så mangen nød  
en tårestrøm på kinnet fløt,  
men Gud har dem  
straks de kom hjem,  
avtørret på sitt skjød.  
Fra syd og nord, fra øst og vest  
de samles til hans løvsals-fest,  
og Lammet selv  
ved livets elv  
er både vert og gjest.

Til lykke, kjempesamling, ja,  
nå tusenfold til lykke da,  
at du var her  
så tro især  
og slapp så vel herfra!  
Du har foraktet verdens trøst,  
så lev da evig vel, og høst  
hva du har sådd  
med sukk og gråt,  
blant tusen englers lyst!  
Oppløft din røst, slå palmetakt  
og syng av himmelsk kraft og makt  
Pris være deg  
evindelig,  
vår Gud og Lammet, sagt!

*Tekst: H.A.Brorson, 1765*